
ADMINISTRACINĖS PASLAUGOS TEIKIMO APRAŠYMAS
DĖL BAŽNYČIOS (KONFESIJŲ) NUSTATYTA TVARKA SUDARYTOS SANTUOKOS ĮTRAUKIMO Į APSKAITĄ
						Marijampolė
	Administracinės paslaugos pavadinimas
	Bažnyčios (konfesijų) nustatyta tvarka sudarytos santuokos įtraukimas į apskaitą

	Administracinės paslaugos kodas
	03-07
PASA00048

	Administracinės paslaugos aprašymo versija ir jos sukūrimo data
	5 versija 
2025-06-03 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Lietuvos Respublikoje bažnyčios (konfesijų) nustatyta tvarka sudaryta santuoka įtraukiama į apskaitą santuokos sudarymo bažnyčios buvimo vietos Civilinės metrikacijos įstaigoje (Marijampolės savivaldybės administracijos Teisės ir civilinės metrikacijos skyrių, Marijampolė, Vilkaviškio g. 2, III aukštas, 315 kab.).
Į apskaitą įtraukiamos santuokos, sudarytos valstybės pripažintose religinėse bendruomenėse ir bendrijose: lotynų apeigų katalikų, graikų apeigų katalikų, evangelikų liuteronų, evangelikų reformatų, evangelikų baptistų (Lietuvos evangelikų baptistų bendruomenių sąjunga), ortodoksų (stačiatikių), sentikių, judėjų, musulmonų, sunitų, karaimų, Septintosios dienos adventistų bažnyčia, Lietuvos Respublikos evangelinio tikėjimo krikščionių sąjunga.
Religinės bendruomenės ar bendrijos įgaliotas (įpareigotas) asmuo per dešimt dienų po santuokos sudarymo bažnyčios (konfesijų) nustatyta tvarka privalo pateikti santuokos sudarymo vietos Civilinės metrikacijos įstaigai nustatytos formos pranešimą apie bažnyčios (konfesijų) nustatyta tvarka sudarytą santuoką. Civilinės metrikacijos įstaigos specialistai gavę bažnyčios pranešimą ne vėliau kaip kitą darbo dieną įtraukia santuoką į apskaitą. Apie tai informuojami sutuoktiniai.
Įtraukiant į apskaitą bažnyčios (konfesijų) nustatyta tvarka po 2001 m. liepos 1 d. sudarytą santuoką, jeigu apie ją civilinės metrikacijos įstaigai pranešta per dešimt dienų po santuokos sudarymo, santuokos pradžia laikoma bažnyčios pranešime (bažnyčios santuokos liudijime) nurodyta santuokos data. Jeigu per šį terminą pranešimas nepateikiamas, santuoka laikoma sudaryta nuo tos dienos, kai ji buvo įtraukta į apskaitą civilinės metrikacijos įstaigoje.
Paslaugos gavėjas apie priimtą sprendimą informuojamas prašyme nurodytu pasirinktu būdu: elektroniniu paštu arba telefonu.

	Administracinės paslaugos rezultatas
	Santuokos sudarytos bažnyčioje įrašo sudarymas

	Teisės aktai, reguliuojantys administracinės paslaugos teikimą
	1. Lietuvos Respublikos teisingumo ministro 2016 m. gruodžio 28 d. įsakymas Nr. 1R-334 „Dėl Civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“ ;
2. Lietuvos Respublikos civilinis kodeksas;
3. Lietuvos Respublikos asmens duomenų teisinės apsaugos įstatymas ;
4. Lietuvos Respublikos civilinės būklės aktų registravimo įstatymas ;
5. Lietuvos Respublikos teisingumo ministro 2016 m. gruodžio 28 d. įsakymas Nr. 1R-333 „Dėl asmens vardo ir pavardės keitimo taisyklių patvirtinimo“ ;
6. Valstybinės lietuvių kalbos komisijos 2003 m. birželio 26 d. nutarimas Nr. N-2(87) „Dėl moterų pavardžių darymo“ 

	Informacija ir dokumentai, kuriuos turi pateikti asmuo
	Pranešimas apie bažnyčios (konfesijų) tvarka sudarytą santuoką

	Informacija ir dokumentai, kuriuos gauna pats paslaugos teikėjas 
	Asmens duomenys (vardai, pavardės, asmens kodai, tautybė, pilietybė, jų šeiminė padėtis) ir informacija apie norinčiųjų susituokti asmenų gimimo vietą, ankstesnes santuokas, ištuoką, buvusio sutuoktinio mirtį, veiksnius ir ribotai veiksnius asmenis iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/

	Administracinės paslaugos teikimo būdas (tipas)
	Neelektroninė paslauga

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/137977/23640?searchId=83badbc4-dd8b-4952-bd22-5be61f2d7cb1

	Administracinės paslaugos teikimo būtinų veiksmų seka
	„Prašymo pateikimas“
1. Religinės bendruomenės ar bendrijos įgaliotas (įpareigotas) asmuo per dešimt dienų po santuokos sudarymo bažnyčios (konfesijų) nustatyta tvarka pateikia santuokos sudarymo vietos civilinės metrikacijos įstaigai tiesiogiai.
„Prašymo nagrinėjimas“
2.Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos
4. Paslaugos teikėjas sudaro santuokos sudarymo įrašą ir duomenis perduoda Gyventojų registrui.
„Atsakymo pateikimas“
5. Paslaugos gavėjas apie priimtą sprendimą informuojamas pranešime nurodytu pasirinktu būdu: elektroniniu paštu arba telefonu.

	Administracinės paslaugos teikėjas
	Zita Deltuvienė, Teisės ir civilinės metrikacijos skyriaus vyriausioji specialistė 
tel. +370 343 51 809, el. p. zita.deltuviene@marijampole.lt

Teisės ir civilinės metrikacijos skyrius 
tel. +370 343 51 809, el. p. 
metrikacija@marijampole.lt

Raimonda Luckuvienė, Teisės ir civilinės metrikacijos skyriaus vyriausioji specialistė
tel. +370 343 51 809, el. p.  raimonda.luckuviene@marijampole.lt

	Administracinės paslaugos suteikimo trukmė
	10 d. d. 

	Administracinės paslaugos suteikimo kaina (jei administracinė paslauga teikiama atlygintinai)
	Paslauga nemokama

	Paslaugos inicijavimo dokumento forma, pildymo pavyzdys
	-

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, kab. 315 

